|  |  |
| --- | --- |
| **MINISTERUL AFACERILOR INTERNE**  **INSPECTORATUL GENERAL AL POLIŢIEI ROMÂNE**  **INSPECTORATUL DE POLIŢIE JUDEŢEAN CĂLĂRAŞI**  **insemn ipj** | **N E S E C R E T**  **Nr. 101780/29.06.2022**  Ex. unic |

|  |  |
| --- | --- |
| **A P R O B**  **PREȘEDINTELE COMISIEI DE CONCURS** | **A P R O B**  Postarea pe Internet, Intranet și  afișarea la sediul inspectoratului  **Î/ȘEFUL INSPECTORATULUI** |

**A N U N Ţ**

În conformitate cu prevederile art. 9 alin. (2^2) şi alin. (5) din Legea nr. 360/2002 privind *Statutul poliţistului* și ale Ordinului M.A.I. nr. 140/2016 *privind activitatea de management resurse umane în unităţile de poliţie ale Ministerului Afacerilor Interne*, ambele cu modificările şi completările ulterioare și având în vedere Notei-Raport nr.555745/02.06.2022,

Inspectoratul de Poliție Județean Călărași, cu sediul în municipiul Călărași, B-dul Republicii, nr. 44, județul Călărași, organizează

**C O N C U R S :**

**Secţiunea I – POSTURILE SCOASE LA CONCURS**

Pentru ocuparea **unui post de execuție vacant de agent de poliție** la Biroul Comunicații și informatică din cadrul Inspectoratului de Poliție Județean Călărași, specialitatea Comunicații și informatică, prin încadrare directă din sursă externă a persoanelor cu studii corespunzătoare cerinţelor postului şi care îndeplinesc condiţiile legale, după cum urmează :

- **Agent II** la Biroul Comunicații și Informatică din cadrul Inspectoratului de Poliție Județean Călărași, poziția 72 din Statul de organizare al unității.

**Secţiunea a II-a – CONDIŢII DE PARTICIPARE**

Pot participa la concurs/examen, candidaţii care îndeplinesc **cumulativ** următoarele condiţii:

1. să aibă cetăţenia română şi domiciliul în România;
2. să cunoască limba română, scris şi vorbit;
3. să aibă capacitate deplină de exerciţiu;
4. să fie apţi din punct de vedere medical, fizic şi psihologic (*aptitudinea/ inaptitudinea se constată de structurile de specialitate ale Ministerului Afacerilor Interne, printr-o examinare medicală şi evaluare psihologică, potrivit reglementărilor specifice în domeniu, exclusiv pentru candidatul declarat ”admis”).*
5. să aibă vârsta de minimum 18 ani împliniţi;
6. să aibă studii corespunzătoare cerinţelor postului, respectiv studii medii, absolvite cu diplomă de bacalaureat;
7. să aibă un comportament corespunzător principiilor care guvernează profesia de poliţist;
8. să nu aibă antecedente penale, cu excepţia situaţiei când a intervenit reabilitarea;
9. să nu fie în curs de urmărire penală ori de judecată pentru săvârşirea de infracţiuni;
10. să nu fi fost destituiţi dintr-o funcţie publică sau să nu le fi încetat contractul individual de muncă pentru motive disciplinare în ultimii 7 ani;
11. să nu fi desfăşurat activităţi de poliţie politică, astfel cum sunt definite prin lege;
12. să nu aibă, la încadrarea ca poliţist, calitatea de membru al vreunui partid politic sau organizaţii cu caracter politic;
13. să nu aibă tatuaje ori elemente ornamentale, de orice natură, aplicate, inserate sau implantate pe/în corp, neacoperite de vestimentație, în ţinuta de vară (*condiție ce va fi verificată cu ocazia examinării medicale, în cazul candidatului declarat ”admis”*);
14. dacă prin încadrare directă, potrivit nivelului studiilor şi/sau vechimii în specialitate nu dobândesc grade profesionale mai mici decât gradele militare echivalente deţinute în rezervă;
15. să obţină/să dețină autorizaţie de acces la informaţii clasificate, conform fișei postului.

**Cerințele postului**

**Pregătirea necesară:** studii medii, absolvite cu diplomă de bacalaureat.

*„Dacă pentru ocuparea unor posturi vacante este necesară obţinerea unor avize/autorizaţii speciale pentru exercitarea atribuţiilor, iar acestea nu se obţin ulterior numirii în funcţie, poliţistul este eliberat din funcţie şi pus la dispoziţie în condiţiile legii”,* portrivit art. 571 alin. (6) din Anexa 3 la OMAI 140/2016.

*Atenţie! – Nu se admit derogări de la niciuna dintre condiţiile de participare la concurs, prevăzute în prezentul anunţ.*

**Secţiunea a III-a – REGULI PRIVIND ÎNSCRIEREA LA CONCURS**

Înscrierea candidaților se va realiza pe postul de **Agent II** la Biroul Comunicații și Informatică din cadrul Inspectoratului de Poliție Județean Călărași, poziția 72 din Statul de organizare al unității, scos la concurs*,* urmând a fi declarat „admis” candidatul care a obținut nota finală cea mai mare (înscriere pe post).

**Înscrierea se realizează, în perioada \_29.06.2022 - 12.07.2022 (inclusiv în zilele nelucrătoare, pe data de 12.07.2022 doar până la orele 16:00), online la adresa de e-mail** [**resurseumane@cl.politiaromana.ro**](mailto:resurseumane@cl.politiaromana.ro)

**Cererile de înscriere însoțite de documentația solicitată transmise după data de 12.07.2022, orele 16:00, nu vor fi luate în considerare.**

**Reguli privind transmiterea documentelor necesare înscrierii:**

- documentele care necesită a fi completate (Ex. cererea de înscriere, declarații, etc.) vor fi printate de către candidat, **completate olograf**, datate și semnate, iar ulterior scanate în format ***pdf*** și transmise în format electronic pe adresa de e-mail indicată mai sus (candidații vor manifesta atenție maximă ca documentele să fie completate corect și integral);

- fiecare document va fi scanat și salvat într-un fișier pdf separat, denumirea fișierului fiind compusă din numele candidatului și conținutul fișierului ***(exemplu: Popescu Ioan-act identitate, Popescu Ioan-cerere înscriere, etc.)***;

- toate documentele vor fi scanate în format pdf, candidații urmând a verifica înaintea transmiterii, conținutul fișierului pdf scanat, respectiv faptul că acesta este scanat integral ***(corespunde cu documentul original Ex: diploma de bacalaureat este scanată față-verso)*** și este lizibil;

- toate documentele menționate mai sus vor fi transmise în format electronic **printr-un singur e-mail** (ca atașamente la e-mail), mărimea totală a tuturor documentelor transmise de către candidat (fișierele pdf atașate e-mailului) pentru înscriere la concurs nu trebuie să depășească 25 MB;

- e-mailul transmis de către candidat va avea subiect (titlu) de următoarea formă: nume, prenume candidat, conținutul e-mailului și concursul la care se înscrie ***(Ex:Popescu Ioan-Dosar de recrutare concurs specialitatea „comunicații și informatică” la Biroul Comunicații și Informatică).***

**Atenție!** *Documentele transmise de către candidat vor fi printate și prezentate comisiei de concurs pentru activitatea de validare/invalidare a candidaturilor. La concurs pot participa numai candidaţii care îndeplinesc condiţiile legale, criteriile specifice de recrutare, condiţiile de ocupare prevăzute în fişa postului, respectiv cei ale căror dosare de recrutare sunt complete, corect întocmite şi depuse în termenul prevăzut în anunţul de concurs. Candidații poartă întreaga răspundere pentru transmiterea dosarelor de recrutare incomplete sau incorect întocmite.*

**În următoarea zi lucrătoare, ulterioară depunerii cererii de înscriere însoțită de documentația aferentă, candidaților li se va transmite un e-mail de confirmare a primirii cererii, de pe aceeași adresă, respectiv** [**resurseumane@cl.politiaromana.ro**](mailto:resurseumane@cl.politiaromana.ro)**, precizându-se numărul de înregistrare și codul atribuit candidatului.**

**În situația în care candidatul nu primește confirmarea în termenul prevăzut mai sus, NU VA PROCEDA LA RETRANSMITEREA DOCUMENTAȚIEI PRINTR-UN NOU E-MAIL, ci se poate adresa Serviciului Resurse Umane din cadrul Inspectoratului de Poliție Județean Călărași la nr. de tel. 0242306114­­­­, iar în cazul în care situația nu s-a soluționat, are posibilitatea de a se prezenta fizic la Serviciul Resurse Umane din cadrul Inspectoratului de Poliție Județean Călărași din municipiul Călărași, B-dul Republicii, nr. 44, județul Călărași, în vederea clarificării.**

**ATENȚIE! Adresa de e-mail** [**resurseumane@cl.politiaromana.ro**](mailto:resurseumane@cl.politiaromana.ro) **este destinată doar pentru transmiterea documentației în vederea înscrierii la concurs, astfel încât orice alte solicitări transmise nu vor fi luate în considerare, toate informațiile privind modul de desfășurare și organizare a concursului urmând a fi postate** pe pagina de internet a Inspectoratului de Poliție Județean Călărași, <https://cl.politiaromana.ro>, Secţiunea carieră – Posturi scoase la concurs şi la avizierul unităţii.

**ATENȚIE! Se recomandă tuturor candidaților să evite înscrierea la alte concursuri organizate de Poliția Română, la aceeași dată, întrucât testele scrise se vor desfăşura concomitent.**

**Înscrierea** candidaţilor se va face pe bază de **cerere de înscriere, conform Anexei nr. 2,** și a documentelor, **în volum complet**, specificate în anunţ și transmise împreună la adresa de e-mail [**resurseumane@cl.politiaromana.ro**](mailto:resurseumane@cl.politiaromana.ro).

**Atenție!** *Este interzisă înscrierea prin fax, prin poștă, inclusiv poștă militară sau prin orice alte mijloace decât prin e-mail la adresa indicată în anunț, respectiv* [***resurseumane@cl.politiaromana.ro***](mailto:resurseumane@cl.politiaromana.ro)*, astfel că cererile transmise în aceste moduri nu vor fi luate în considerare.*

**Dosarul de recrutare** va cuprinde următoarele documente:

1. **cererea de înscriere** *(Anexa nr. 2)* şi **CV model EUROPASS** *(Anexa nr. 3)***;**
2. **copii ale documentelor care atestă nivelul studiilor impuse de cerinţele postului** (*diploma de bacalaureat şi anexele aferente (foaie matricolă sau, după caz); (Se vor accepta adeverinţele de studii numai dacă aceste documente sunt în termenul de valabilitate, respectiv 12 luni de la finalizarea studiilor). Termenul de valabilitate al adeverinței de studii este până la eliberarea actului de studiu, dar nu mai mult de 12 luni de la data eliberării acesteia.* (*Cetăţenii români care au absolvit studii în alte state vor prezenta documentele echivalate de Centrul Naţional de Recunoaştere şi Echivalare a Diplomelor din cadrul Ministerul Educaţiei Naţionale şi Cercetării Ştiinţifice*)
3. **copie a actului de identitate şi, dacă este cazul, a carnetului de muncă/certificatului stagiu de cotizare şi/sau altor documente doveditoare care să ateste vechimea în muncă sau ale livretului militar**;
4. **copii ale certificatului de naştere al candidatului, soţului/soţiei şi fiecărui copil, ale certificatului de căsătorie**, precum şi, după caz, ale **hotărârilor judecătoreşti privind starea civilă;**
5. **autobiografia** *(conform Anexei nr. 4)* şi **tabelul nominal cu rudele candidatului şi soţul/soţia candidatului** *(conform Anexei nr. 5)*;
6. **extras de pe cazierul judiciar/certificat de cazier judiciar**;
7. **consimțământ privind solicitarea extrasului de pe cazierul judiciar,**  *conform Anexei nr. 6* (extrasul de pe cazierul judiciar se solicită de către compartimentul cu sarcini de recrutare, pe baza consimțământului expres al candidatului);
8. **o fotografie** **color 9x12 cm**;
9. **adeverinţă** eliberată de către medicul de familie, însoțită de **consimțământ informat**,în condiţiile ordinului ministrului afacerilor interne privind examinarea medicală a candidaţilor la concursurile de admitere în instituţiile de învăţământ care formează personal pentru nevoile MAI, precum şi la concursurile de încadrare în MAI, din care să rezulte că este clinic sănătos pentru participarea la concursul de încadrare în MAI, eliberată cu cel mult 6 luni anterior derulării selecţiei *(conform Anexei nr. 8)*;
10. **aviz psihologic din care să rezulte aptitudinea privind deţinerea, portul şi folosirea armelor şi muniţiilor letale sau neletale supuse autorizării**, emis cu cel mult 6 luni anterior derulării selecţiei, de către un psiholog autorizat pentru efectuarea unor astfel de examinări, atestat în condiţiile legii;
11. **declaraţia de confirmare a cunoaşterii şi acceptării condiţiilor de recrutare** *(conform Anexei nr. 7)*.

**Atenţie!** *Candidatul declarat ”admis” va prezenta documentele în original, în vederea certificării pentru conformitate cu originalul a copiilor documentelor transmise electronic la înscriere, care vor fi semnate de către persoana desemnată şi de către candidat. Originalul documentelor prezentate se restituie candidatului după certificarea copiilor.*

*În situaţia în care candidatul declarat ”admis” nu prezintă toate documentele solicitate şi/sau nu prezintă documentele în original în vederea certificării pentru conformitate a copiilor şi/sau în situaţia în care se constată că documentele prezentate nu sunt autentice, se aplică în mod corespunzător prevederile art. 57^1 alin. (5) din O.m.a.i. nr. 140/2016, cu modificările și completările ulterioare, respectiv în cazul neîndeplinirii acestei condiții, oferta de ocupare a postului se face candidatului clasat pe următorul loc, în ordinea descrescătoare a notelor obținute.*

Listele candidaturilor validate/invalidate vor fi publicate, la data de **30.08.2022**, pe pagina de internet a Inspectoratului de Poliție Județean Călărași, [www.cl.politiaromana.ro](http://www.cl.politiaromana.ro), Secţiunea Carieră – Posturi scoase la concurs (adresa <http://www.cl.politiaromana.ro/cariera/posturi-scoase-la-concurs>).

**La concurs pot participa numai candidaţii ale căror dosare de recrutare sunt complete şi corect întocmite**.

**Orice alte modificări în calendarul desfăşurării concursului vor fi aduse la cunoştinţa candidaţilor prin postarea unui anunţ pe pagina de internet a Inspectoratului de Poliție Județean Călărași.**

**Secţiunea a IV-a – DESFĂŞURAREA CONCURSULUI (PROBA DE CONCURS)**

**Proba scrisă** va consta într-un **test scris, de tip grilă**, elaborat de către Comisia Centrală de concurs din cadrul I.G.P.R. din tematica şi bibliografia recomandată *(Anexa nr.1*), având ca scop verificarea cunoştinţelor de specialitate pe care le au candidaţii şi va avea loc la data de **03.09.2022**.

Numărul de subiecte va fi stabilit de Comisia Centrală de concurs.

Durata de rezolvare a testului este de 3 ore.

Pentru a fi declarat „admis”, candidatul trebuie să obţină minimum nota 7,00. Candidaţii care nu au obţinut minimum nota 7,00 vor fi declaraţi „respins”.

Ora şi locul unde se va desfăşura proba scrisă se vor stabili, în funcţie de numărul candidaţilor şi se vor comunica acestora prin postarea unui anunţ ulterior pe pe pagina de internet a Inspectoratului de Poliție Județean Călărași, [www.cl.politiaromana.ro](http://www.cl.politiaromana.ro), Secţiunea Carieră – Posturi scoase la concurs).

Rezultatul la proba test scris se poate contesta o singură dată în termen de 24 de ore de la afişare, iar contestaţiile se depun pe adresa de e-mail [**resurseumane@cl.politiaromana.ro**](mailto:resurseumane@cl.politiaromana.ro) sau la nr. de fax 0242306112.

Eventualele contestaţii se soluţionează de către comisia constituită în acest scop, în termenul legal.

Nota acordată după soluţionarea contestaţiei la proba scrisă este definitivă.

Candidaţii pot contesta numai notele la propriile lucrări.

**Admiterea/respingerea contestaţiei se va comunica prin postare** pe pagina de internet a Inspectoratului de Poliție Județean Călărași, [www.cl.politiaromana.ro](http://www.cl.politiaromana.ro), Secţiunea Carieră – Posturi scoase la concurs).

**Secţiunea a V-a – PRECIZĂRI PRIVIND REZULTATELE FINALE ALE CONCURSULUI**

Nota finală reprezintă nota obţinută la proba scrisă.

**Este declarat „admis” candidatul care a obţinut nota finală cea mai mare, dintre candidații înscriși pe postul scos la concurs.**

În situația în care între doi sau mai mulți candidați există egalitate la proba scrisă, departajarea candidaților în vederea declarării „admis” sau ”respins” la concurs se realizează pe baza rezultatelor obținute în urma susținerii unui interviu structurat pe subiecte profesionale, elaborate din tematica și bibliografia recomandate.

În eventualitatea susținerii interviului de departajare, tabelul nominal cu rezultatele finale obţinute se va afişa **prin postare** pe pagina de internet a Inspectoratului de Poliție Județean Călărași, [www.cl.politiaromana.ro](http://www.cl.politiaromana.ro), Secţiunea Carieră – Posturi scoase la concurs (adresa <http://www.cl.politiaromana.ro/cariera/posturi-scoase-la-concurs>).

**Secţiunea a VI-a – REGULI PRIVIND EXAMINAREA PSIHOLOGICĂ ȘI MEDICALĂ PENTRU CANDIDAȚII DECLARAȚI ”ADMIS”, PRIN MODALITATEA ÎNCADRĂRII DIRECTE**

După afişarea/postarea tabelului cu rezultatele finale, candidatul declarat «admis» la concursul pentru ocuparea postului vacant prin încadrare directă susţine examinarea medicală şi evaluarea psihologică. În situaţia constatării inaptitudinii medicale sau psihologice, se aplică în mod corespunzător prevederile art. 57^1 alin. (5) din OMAI nr. 140/2016, respectiv în cazul neîndeplinirii uneia dintre aceste condiții, oferta de ocupare a postului se face candidatului clasat pe următorul loc, în ordinea descrescătoare a notelor obținute.

Candidatului declarat „admis” la concurs şi care îndeplinește condiţiile legale de încadrare în Poliţia Română, i se va acorda gradul profesional în funcţie de pregătirea sa şi de vechimea în specialitatea corespunzătoare studiilor absolvite, raportate la cerinţele postului. Acesta este încadrat în funcția minimă prevăzută de lege corespunzătoare gradului profesional acordat, pe o perioadă de probă de 6 luni, conform prevederilor Legii nr. 360/2002 privind Statutul poliţistului, cu modificările şi completările ulterioare.

În cazul candidatului declarat ”admis”, **nu i se vor putea modifica raporturile de serviciu prin delegare, detașare, mutare sau transfer timp de cel puțin 2 ani de la numirea în prima funcție, cu excepția situației în care intervine reorganizarea unității.**

**Secţiunea a-VII-a – REGULI PRIVIND BUNA ORGANIZARE ŞI DESFĂŞURARE A CONCURSULUI**

* Prin înscrierea la acest concurs, candidaţii îşi manifestă implicit acordul cu privire la condiţiile şi modul de organizare şi desfăşurare a concursului;
* Candidaţii sunt rugaţi să citească cu atenţie anunţul şi să respecte organizarea stabilită cu privire la toate etapele concursului: înscrierea, depunerea dosarului în volum complet şi susţinerea probei de concurs;
* După verificarea corectitudinii întocmirii dosarelor de recrutare a candidaţilor, comisia de concurs întocmeşte lista finală a candidaţilor a căror candidatură a fost validată sau invalidată, pe care o publică printr-un anunţ;
* Se impune verificarea permanentă şi atentă a paginii de internet a Inspectoratului de Poliție Județean Călărași, [www.cl.politiaromana.ro](http://www.cl.politiaromana.ro), Secţiunea Carieră – Posturi scoase la concurs, întrucât comunicarea informațiilor ulterioare referitoare la concurs se va realiza în această modalitate. În perioada concursului, pe paginile de Internet se vor posta informaţii privind mai multe concursuri, situaţie în care este necesară verificarea atentă a tuturor anunţurilor postate, astfel încât să se evite omiterea luării la cunoştinţă de către candidaţi a unor informaţii legate de concurs;
* În cadrul probei scrise, candidaţii nu vor avea asupra lor decât documentul de identitate şi pix/stilou de culoare albastră (nu vor avea voie cu materiale documentare, dicţionare, notiţe, însemnări, precum şi cu orice alte mijloace de calcul sau de comunicare). Nu se admit pixuri/stilouri care permit ştergerea şi rescrierea. Fraudele, precum şi tentativa de săvârşire a acestora se sancţionează prin eliminarea din concurs a candidatului/candidaţilor în cauză;
* Fişa postului scos la concurs poate fi consultată de către candidaţi, în urma unei solicitări scrise, cu respectarea prevederilor legale referitoare la protecţia informaţiilor clasificate.

Tematica și bibliografia fac parte integrantă din prezentul anunț.

**AVIZAT**

**MEMBRI COMISIEI DE CONCURS:**

**Întocmit,**

**Secretarul comisiei de concurs**

**ANEXA 1**

**TEMATICA ŞI BIBLIOGRAFIA**

**recomandate candidaților înscriși la concursul de încadrare din sursă externă pentru ocuparea****unui post de execuție vacant de agent de poliție****cu atribuții pe comunicații și informatică**

1. **TEMATICA**
2. **IT Essentials: PC Hardware and Software Companion Guide Fifth Edition**

* **Introduction to the Personal Computer**
* **Lab Procedures and Tool Use**
* **Computer Assembly 105**
* **Overview of Preventive Maintenance**
* **Operating Systems**
* **Networks**
* **Laptops**
* **Printers**
* **Security**

1. **Utilizarea computerului - Windows 10, Raluca Constantinescu, Ionuţ Dănăilă, Editura ECDL România, 2018;**

* **Tehnologia informatiei și comunicatiilor**
* **Software**
* **Desktop,pictorgrame,setari**
* **Lucrul cu textul**
* **Organizarea fisierelor**
* **Rețele**
* **Securitate si sanatate**

1. [**Răzvan Rughiniș, Răzvan Deaconescu, George Milescu, Mircea Bardac „Introducere în sisteme de operare”**](file:///\\10.2.51.2\d$\Data\!!!!CONCURS\Bibliografie\rughinis_introducere_SO.pdf)

* **Introducere**
* **Instalarea Linux. Configurări de bază**
* **Gestiunea pachetelor și utilizatorilor**
* **Sisteme de fișiere**
* **Procese**
* **Pornirea și inițializarea sistemului**
* **Analiza hardware a sistemului**
* **Configurări de rețea**

1. **Noţiuni de tehnică radio - Ian Poole, Teora 2001**

* Undele radio şi propagarea
* Condensatoare, inductanţe şi filtre
* Modulaţia
* Receptoare
* Emiţătoare
* Sisteme de antene
* Radiodifuziunea
* Sateliţi
* Comunicaţii personale

1. **Reţele de telecomunicaţii – Tatiana Rădulescu, Ed. Thalia, București 2005**

* **Introducere**
* **Tehnici de transmisiuni digitale**
* **Rețele și servicii de telecomunicații**
* **Sisteme de transmisiuni digitale**
* **Centrale telefonice electronice**
* **PSTN ( Public Switching Telecommunication Network)**
* **N\_ISDN(Norrowband Integrated Service Digital Network)**
* **Semnalul de semnalizare no 7 (SS7) ITU-T**
* **Rețeaua inteligentă**
* **Rețele de comunicații mobile**
* **B-ISDN și ATM**
* **Rețeaua de date X.25**
* **Frame-Relay**
* **Internet**
* **Rețele de acces**

**6. vSphere Virtual Machine Administration VMware vSphere 7.0 VMware ESXi 7.0 vCenter Server 7.0**

* Introduction to VMware vSphere Virtual Machines
* Deploying Virtual Machines
* Deploying OVF and OVA Templates
* Using Content Libraries
* Configuring Virtual Machine Hardware
* Configuring Virtual Machine Options
* Managing Multi-Tiered Applications with vSphere vApp
* Monitoring Solutions with the vCenter Solutions Manager
* Managing Virtual Machines
* Upgrading Virtual Machines
* Required Privileges for Common Tasks
* Troubleshooting

**7. Legea nr. 218 din 2002 privind organizarea și funcționarea Poliției Române, republicată, cu completările ulterioare:**

* Dispozitii generale
* Organizare si functionare
* Atributiile Politiei Romane
* Personalul Politiei Romane
* Drepturi și obligații
* Asigurarea logistica, materiala si financiara
* Dispozitii finale

**8. Legea nr. 360/2002 privind Statutul poliţistului, cu modificările și completările ulterioare**

* **Dispoziții generale**
* **Selecționarea și pregătirea polițiștilor**
* **Obţinerea gradelor profesionale şi încadrarea poliţiştilor în categorii şi grade profesionale**
* **Modificarea şi suspendarea raportului de serviciu al poliţistului**
* **Ocuparea posturilor vacante**
* **Drepturile poliţistului**
* **Îndatoririle poliţistului**
* **Restrângerea exerciţiului unor drepturi şi libertăţi**
* **Corpul Naţional al Poliţiştilor**
* **Recompense**
* **Răspunderea juridică şi sancţiuni**

**9. HOTĂRÂRE nr. 585 din 13.06 2002 pentru aprobarea Standardelor naționale de protecție a informațiilor clasificate România, cu modificările și completările ulterioare**

* **Dispoziții generale**
* **Clasificarea şi declasificarea informatiilor. masuri minime de protectie specifice claselor şi nivelurilor de secretizare**
* **Reguli generale privind evidenta, intocmirea, pastrarea, procesarea, multiplicarea, manipularea, transportul, transmiterea şi distrugerea informatiilor clasificate**
* **Protectia informatiilor secrete de stat**
* **Condiţiile de fotografiere, filmare, cartografiere şi executare a unor lucrari de arte plastice in obiective sau locuri care prezinta importanţa deosebită pentru protectia informatiilor secrete de stat**
* **Exercitarea controlului asupra masurilor privitoare la protectia informatiilor clasificate**
* **Securitatea industriala**
* **Protectia surselor generatoare de informatii – infosec**
* **Contraventii şi sanctiuni la normele privind protectia informatiilor clasificate**
* **Dispoziții finale**

**10. H.G. nr. 781/2002 privind protecţia informaţiilor secrete de serviciu**

1. **BIBLIOGRAFIE**
2. IT Essentials: PC Hardware and Software Companion Guide Fifth Edition
3. Utilizarea computerului - Windows 10, Raluca Constantinescu, Ionuţ Dănăilă, Editura ECDL România, 2018;
4. Răzvan Rughiniș, Răzvan Deaconescu, George Milescu, Mircea Bardac „Introducere în sisteme de operare”
5. Noţiuni de tehnică radio - Ian Poole, Teora 2001
6. Reţele de telecomunicaţii – Tatiana Rădulescu, Ed. Thalia, București 2005
7. vSphere Virtual Machine Administration VMware vSphere 7.0 VMware ESXi 7.0 vCenter Server 7.0
8. Legea nr. 218 din 2002 privind organizarea și funcționarea Poliției Române, republicată, cu completările ulterioare
9. Legea nr. 360/2002 privind Statutul poliţistului, cu modificările și completările ulterioare
10. HOTĂRÂRE nr. 585 din 13.06 2002 pentru aprobarea Standardelor naționale de protecție a informațiilor clasificate România, cu modificările și completările ulterioare
11. H.G. nr. 781/2002 privind protecţia informaţiilor secrete de serviciu

**NOTĂ:** *Actele normative vor fi studiate în formă actualizată, la data de 24.06.2022.*